Suchinthana/ta-wikipedia huggingface dataset:
செங்கன்னூர்

செங்கன்னூர் (Chengannur) தென் இந்தியாவில் கேரளா மாநிலத்தில் ஆலப்புழா மாவட்டத்தில் உள்ள நகராட்சியாகும். செங்கன்னூர் ஆலப்புழை மாவட்டத்தின் கிழக்கு பகுதியில் அமைந்துள்ளது. மேலும் மாநிலத் தலைநகர் திருவனந்தபுரத்தின் எம்சி (முதன்மை மைய சாலை) சாலையில் இருந்து 117 கிலோமீட்டர் (73 மைல்) வடக்கில் உள்ளது. எம்சி சாலை தற்போது கேரள மாநில நெடுஞ்சாலை 1 என்று குறிப்பிடப்படுகிறது. கொல்லம் மற்றும் கோட்டயத்தை இணைக்கும் தேசிய நெடுஞ்சாலை 220 (NH 220) செங்கன்னூர் வழியே செல்கிறது. பந்தளம், பத்தினம்திட்டா, மாவேலிக்கரா, திருவல்லா ஆகியவை அருகிலுள்ள நகரங்களாகும்.

மக்கள் வகைப்பாடு 
2001 இன் இந்திய மக்கள்தொகை கணக்கெடுப்பின்படி, செங்கன்னூரில் 125391 மக்கள் இருந்தனர்

மேற்கோள்கள்

வெளி இணைப்புகள் 

 செங்கன்னூர் மகாதேவ பகவதிகோவில் 

ஆலப்புழை மாவட்டத்தில் உள்ள ஊர்களும் நகரங்களும்
கேரளாவிலுள்ள மாநகரங்கள்
இந்து யாத்திரைத் தலங்கள்
ஆனையூட்டு

ஆனையூட்டு என்பது கேரள மாநிலத்தில் யானைகளுக்கு தங்களால் இயன்ற பழங்கள், கரும்பு, வெல்லம் மற்றும் அரிசி போன்றவற்றை வழங்கி ஆசி பெறும் நிகழ்வு ஆகும். கேரளாவில் மலையாளத்தின் கற்கடக மாதப் பிறப்பின் போது திருச்சூர் நகரிலுள்ள வடக்குநாதன் கோயிலில் (சிவன் கோயிலில்) இவ்விழா சிறப்புடன் நடைபெறுகிறது. இவ்விழாவிற்கு பக்தர்கள் அதிக அளவில் வருவதுடன் அங்கு நிறுத்தப்படும் பல யானைகளுக்கு உணவளித்து மகிழ்கின்றனர்.

மேற்கோள்கள்

கேரள விழாக்கள்
திருச்சூர் மாவட்ட விழாக்கள்
சூலை சிறப்பு நாட்கள்
கேரளத்தில் யானைத் திருவிழாக்கள்
கேரள இந்து திருவிழாக்கள்
பி. எல். பட்நகர்

பேராசிரியர் பிரபுலால் பட்நகர்(ஆகஸ்ட் 7, 1912 - அக்டோபர் 5, 1976) இருபதாவது நூற்றாண்டில் சிறப்புப் புகழ் பெற்ற இந்தியக் கணிதவியலாளர்களில் ஒருவர். இலாஹாபாத் பல்கலைக்கழகத்தில் வான்கோளவியலில் முனைவர் பட்டம் (D.Sc) பெற்று, பிறகு, ஐக்கிய அமெரிக்க நாடட்டில், ஹார்வர்ட் பல்கலைக்கழகத்திற்கு ஃபுல்பிரைட் ஆய்வாளராகச் சென்று அங்கு Plasma இயற்பியலில் ஆய்வுகள் செய்து பெயர் பெற்றார்.1955இல் இந்திய விஞ்ஞானக்கழகத்தின் ஃபெல்லோ வாக தேர்வு செய்யப்பட்டார். 13 ஆண்டுகள் பங்களூர் இந்திய அறிவியல் கழகத்தின் பயன்பாட்டுக் கணிதத் துறையின் தலைவராகப் பணியாற்றி பற்பல இளம் மாணவர்களைக் கணித ஆய்வுப் பணியில் ஊக்கப்படுத்தினார். இந்தியக் கணிதக் கழகத்தின் சரித்திரத்திலேயே மறக்கமுடியாத அளவிற்கு அதன் தலைவராகவும் மற்றும் அதன் பல பொறுப்புகளிலும் உயர்ந்த பணிபுரிந்தார். 1963 இல் இந்திய அரசு அவருக்கு 'பத்ம பூஷண்' பட்டத்தை வழங்கியது. 130 ஆய்வுக்கட்டுரைகள் இயற்றி 29 மாணவர்களுக்கு முனைவர் பட்டப்படிப்புக்கு இயக்குனரகவும் இருந்திருக்கிறார்.

வகித்த பொறுப்புகளில் சில

1956-1969: இந்திய அறிவியல் கழகத்தில் பயன்பாட்டுக் கணிதத் துறையின் தலைவர்

1962: இந்திய விஞ்ஞான காங்கிரஸ் கழகத்தின் கணிதத் துறைத் தலைவர்

1968: இந்திய தேசீய விஞ்ஞான அகாடெமியின் விஞ்ஞானப் பிரிவின் தலைவர்.

 1957-1976: இந்தியக்கணித ஆசிரியர்கள் சங்கத்தின் தலைவர்.

 1971-1973: சிம்லா ஹிமாசல்பிரதேச பல்கலைக் கழகத்தின் கணிதத் துறைத் தலைவர்.

 1975:  இலாஹாபாத்தின் மேத்தா ஆய்வுக் கழகத்தின் இயக்குநர்

மனிதாபிமான நற்குணங்கள்

கணிதத்துறைக்கு அவரளித்த சிறந்த பங்குமட்டுமல்லாமல் பல நூற்றுக்கணக்கான மாணவர்களுக்கும் ஆசிரியர்களுக்கும் அவர் நல்லாசானாக இருந்த பெருமை அவருடையது. செய்தொழிலில் ஒர் ஆழ்ந்த ஈடுபாடு, எல்லோருக்கும் உதவவேண்டும் என்ற மனப்பான்மை இவைகளில் சிறந்து விளங்கினார்.

தேசீயக்கணிதப்பணி

பாரத நாட்டின் கணிதத்துறைக் கல்விக்காகவும், அதன் ஆய்வுக்கூட அமைப்பு, நடைமுறை இவைகளுக்காகவும் தேசீய அளவில் என்னென்ன குழுக்கள், வாரியங்கள் அமைக்கப்பட்டனவோ அநேகமாக அவ்வளவிலும் அவர் முக்கியமான பொறுப்பில் பணி புரிந்து பங்களித்திருக்கிறார்.

அனைத்துலகக்குழுக்களில் பணி
 Member of the Executive Council of the International Commission on Mathematical Education
 Member of Commissions 27 (variable stars) and 43 (MHD) of International Astronomical Union
 Corresponding Member of International Commission of Plasma Physics
 Member of the Executive Committee of the International Mathematical Union.

இந்தியக் கணிதவியலாளர்கள்
1912 பிறப்புகள்
1976 இறப்புகள்
ஆர்வர்டு பல்கலைக்கழக முன்னாள் மாணவர்கள்
மாராரிக்குளம்

மாராரிக்குளம் (Mararikulam) ஆலப்புழா மாவட்டத்தில் உள்ள ஒரு கடற்கரை கிராமம். இந்த கிராமம் தென் மாராரிக்குளம் மற்றும் வடக்கு மாராரிக்குளம் என இரண்டு ஊராட்சிகளாக (கிராம பஞ்சாயத்து) உள்ளன. மாராரிக்குளம் தொடர்வண்டி நிலையம் உள்ளது. இது சாலை வழியாக இணைக்கப்பட்டுள்ளது. தேசிய நெடுஞ்சாலை 47 மாராரிக்குளத்துக்கு கிழக்கில் 5 கி.மீ தொலைவில் செல்கிறது.

மேற்கோள்கள்
 

ஆலப்புழை மாவட்டத்தில் உள்ள ஊர்களும் நகரங்களும்
மணி கவுல்

மணி கவுல் (Mani Kaul, டிசம்பர் 25, 1944 – ஜூலை 6, 2011) இந்தியத் திரைப்படத்துறையில் கலைப்படங்களை இயக்கி புகழ்பெற்ற இயக்குநர்.

வாழ்க்கை
மணி கவுலின் இயற்பெயர் ரவீந்திரநாத் கவுல். ராஜஸ்தான் மாநிலம் ஜோத்பூரில் பிறந்தவர். பூனாவில் உள்ள புகழ்பெற்ற மத்திய திரைப்பட தொலைக்காட்சி பயிற்சி நிலையத்தின் மாணவர். அங்கே புகழ்மிக்க வங்க இயக்குநரான ரித்விக் கட்டக் ஆசிரியராக பணியாற்றியபோது அவரது மாணவரானார். ரித்விக் கட்டக்கின் சோதனைமுறை திரைமுயற்சிகளில் ஈடுபாடுகொண்டார். 1966ல் பட்டம் பெற்றார். 1969ல் உஸ்கி ரொட்டி படத்தின் மூலம் தனது சினிமா‌ வாழ்க்கையை தொடங்கிய மணி கவுல், அந்த படத்திற்காக பிலிம்பேர் விருதும் பெற்றார். ஆசாத் கா ஏக் தின், துவிதா, இடியட் போன்ற படங்களை இயக்கியுள்ளார். "சித்தேஸ்வரி" என்று ஆவணப் படத்திற்காக தேசிய விருதும் பெற்றுள்ளார். மணி கவுல் புகழ்பெற்ற இந்தி இயக்குநர் மகேஷ் கவுலின் மருமகன்.  திரைப்பட தொழில்நுட்ப கலைஞர் சங்கத்தை 1976ல் தோற்றுவித்த முன்னோடிகளில் ஒருவர்.

விருதுகள்
    
 தேசிய விருதுகள்

1974: சிறந்த இயக்குநர் - துவிதா
1989: சிறந்த ஆவணப்பட இயக்குநர் - சித்தேஸ்வரி
 
பிலிம்பேர் விருதுகள்
 
 1971: உஸ்கி ரொட்டி
 1972: ஆசாத் கா ஏக் தின்
 1974: துவிதா
 1993: இடியட்

திரைப்படங்கள் 
 உஸ்கி ரொட்டிi (1969)
 ஆஸாத் கா ஏக் தின் (1971)
 துவிதா (1973)
 காசிராம் கொத்வால் (1979)
 சதா சே உதாடா ஆத்மி (1980) 
 துருபத் (1982)
 மாட்டி மனஸ் (1984)
 சித்தேஸ்வரி (1989)
 நாஸர் (1989)
 இடியட் (1992)
 The Cloud Door (1995)
 நௌகார் கி கமீஸ் (1999)[10]
 ஃபோஜ் (2000)
 இக் பென் கீன் அண்டெர் 2002
 A Monkey's Raincoat   (2005)
 'Signature Film' for Osian Cinefan Festival of Asian Cinema (2006)

இந்தியத் திரைப்பட இயக்குநர்கள்
1944 பிறப்புகள்
2011 இறப்புகள்
பிலிம்பேர் விருதுகள் வென்றவர்கள்
தொலைபேசி ஒட்டுக்கேட்பு

தொலைபேசி ஒட்டுக்கேட்பு என்பது தனிநபர் அல்லது நிறுவனங்களின் தொலைபேசி, கைபேசி அழைப்புகளையோ அல்லது ஒலி மின்னஞ்சல்களையோ அவரின் அனுமதியின்றி சட்டத்திற்கு புறம்பாக ஒட்டுக்கேட்பதாகும். இவ்வழக்கு நியூசு இண்டர்நேசனல் தொலைபேசி ஒட்டுக்கேட்பு விவகாரத்தின் மூலம் சூலை 2011 ல் உலகளவில் அறியப்படுகிறது. எனினும் இந்தியாவில் ஏப்ரல் 2010ல் எதிர்கட்சி தலைவர்களின் பேச்சுக்கள் ஒட்டுக்கேட்கப்பட்டதாக குற்றம்சாட்டப்பட்டுப் பிரதமர் அறிக்கை தாக்கல் செய்ய பிஜேபி வலியுறுத்தியது.

தமிழகத்தில்
2008ல் தமிழகத்தில் பல்வேறு நபர்களின் தொலைபேசிகளைத் தமிழக உளவுத்துறை ஒட்டுக்கேட்டதாகப் புகார்கள் எழுந்தன.

மேற்கோள்கள்

வெளி இணைப்புகள்
Timeline: News of the World phone-hacking row, பிபிசி செய்திகள், 5 சூலை 2011
Full Q&A On The Phone Hacking Scandal, இசுகை செய்திகள், 5 சூலை 2011
Anatomy of the Phone-Hacking Scandal, த நியூயார்க் டைம்ஸ், 1 செப்டம்பர் 2010
The Rise of Caller ID Spoofing, த வால் ஸ்ட்ரீட் ஜர்னல், 5 பெப்ரவரி 2010
Phone hacking: Are you safe?, Rory Cellan-Jones, பிபிசி செய்திகள், 12 சூலை 2011

கணினி பாதுகாப்பு
குற்றங்கள்
நியூசு இண்டர்நேசனல் தொலைபேசி ஒட்டுக்கேட்பு விவகாரம்

நியூசு இண்டர்நேசனல் தொலைபேசி ஒட்டுக்கேட்பு விவகாரம் என்பது நியூசு இண்டர்நேசனல் நிறுவனத்தால் நடத்தப்படும் நியூசு ஆப் த வேர்ல்ட் எனும் சிறுபக்க செய்தித்தாளுக்காக (டேப்லாய்ட்) அந்நிறுவனத்தில் வேலைசெய்த சிலர் செய்தி சேகரிப்பிற்காக தனிநபர்களின் தொலைபேசி உரையாடல்களை ஒட்டுக்கேட்டது தொடர்பானதாகும். இந்த விவகாரம் ஐக்கிய இராச்சியத்தில் பெரும் புயலைக் கிளப்பியது. நியூசு இண்டர்நேசனல் நியூசு கார்ப்பரேசனின் துணை நிறுவனமாகும்.

ஆரம்பத்தில் தொலைபேசி ஒட்டுக்கேட்புகள் சினிமா, தொலைக்காட்சி நட்சத்திரங்கள், அரசியல்வாதிகள், பிரித்தானிய அரச குடும்பத்தினர்களை மட்டுமே ஒட்டுக்கேட்டதாக நம்பப்பட்டது. ஆனால் சூலை 2011ல் மேலும் பலர் பாதிக்கப்பட்டது தெரியவந்தது. அதில் 2002ல் கொலை செய்யப்பட்ட பள்ளி மாணவி மில்லி டவ்லர் வாய்சு மெயில், ஆப்கன், இராக் போரில் உயிரிழந்த வீரர்களின் குடும்பத்தினரின் தொலைபேசிகள்,  7/7 இலண்டன் குண்டுவெடிப்பில் பாதிக்கப்பட்ட குடும்பத்தினரின் தொலைபேசிகள் ஒட்டுக்கேட்டதாக குற்றம்சாட்டப்பட்டது. இதனால் பொதுமக்கள் பெரும் கோபமும் அதிர்ச்சியும் அடைந்தனர். வணிக நிறுவனங்கள் தங்களது எதிர்ப்பை தெரிவிக்க விளம்பரங்களை நிறுத்தினர். அதனைத் தொடர்ந்து 168 ஆண்டுகால நியூசு ஆப் த வேர்ல்ட் பத்திரிக்கை தனது பதிப்பை சூலை 10, 2011 அன்று நிறுத்தியது.

இவ்விவகாரம் தொடர்பாக பல்வேறு முக்கிய நபர்கள் தங்களது பதவிகளைவிட்டு விலகினர். சிலர் கைது செய்யப்பட்டனர். நியூசு இண்டர்நேசனல் முதன்மை செயல் அதிகாரி ரெபக்கா புரூக்ஸ், நியூசு கார்ப்பரேசன் முதன்மை அதிகாரி லெசு ஹின்டன், ஆகியோர் பதவி விலகினர். நியூசு ஆப் த வேர்ல்ட் முன்னாள் ஆசிரியர் ஆண்டி கூல்சன், செயலாக்க ஆசிரியர் நீல் வாலிசு மற்றும் ரெபக்கா புரூக்ஸ் ஆகியோர் பின்னர் கைது செய்யப்பட்டனர். ஆண்டி கூல்சன் கன்சர்வேட்டிவ் கட்சியின் ஊடக ஆலோசகராக பணியாற்றி வந்தார் என்பது குறிப்பிடத்தக்கது. நியூசு கார்ப்பரேசனின் தலைவர் ரூப்பர்ட் மர்டாக் அவரது மகன் ஜேம்சு மர்டாக் ஆகியோர் நாடாளுமன்ற கமிட்டி முன்பு ஆஜராகி சாட்சியம் அளித்தனர்.

இந்த விவகாரம் தொடர்பாக சூலை 20, 2011 அன்று இங்கிலாந்து நாடாளுமன்றம் விசேச கூட்டு கூட்டத்தை கூட்டியது. அதில் அந்நாட்டுப் பிரதமர் டேவிட் கேமரூன் எதிர்க்கட்சித் தலைவர்களின் கேள்விகளுக்கு பதில் அளித்தார்.

மேற்கோள்கள்

வெளியிணைப்புகள்
Phone Hacking Scandal collected news and commentary at BBC News
News of the World Phone Hacking  collected news and commentary at த டெயிலி டெலிகிராப்
Full Q&A On The Phone Hacking Scandal, Sky News, 5 July 2011
Hacking scandal: is this Britain's Watergate?, The Independent, 9 July 2011
Hacked off  official campaign website

ஐக்கிய இராச்சியத்தின் அரசியல்
நியூசு கார்ப்பரேசன்
அரசடித்தீவு விக்னேஸ்வரா மகா வித்தியாலயம்

அரசடித்தீவு விக்னேஸ்வரா மகா வித்தியாலயம் இலங்கையின் கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு பாடசாலை ஆகும். இப்பாடசாலை இலங்கை அரசாங்கத்தினால் புதிதாக அறிமுகப்படுத்தப்பட்டுள்ள ஆயிரம் பாடசாலைகள் திட்டத்தின் கீழ் ஒரு பாடசாலையாக தெரிவு செய்யப்பட்டுள்ளது.

ஆரம்பம் 
இப்பாடசாலை சூன் 1, 1910இல் ஆரம்பிக்கப்பட்டது. பாடசாலை ஆரம்பிக்கப்பட்ட நேரத்தில் 12 மாணவர்கள் இப்பாடசாலையில் இருந்தனர்.

பாடசாலையின் மகுடவாசகம் 
 ஒழுக்கமுடன் உயர் கல்வி பெறுவோம்

உருவாக்கமும், வரலாற்று பின்னணியும் 
கிறிஸ்தவ சமயத்தைப் பின்பற்றுவோருக்கு முன்னுரிமை வழங்கும் நோக்குடன் இப்பாடசாலை தொடங்கப்பட்டது. இந்த நோக்கத்தை அடிப்படையாகக் கொண்டு 1910ம் ஆண்டில் கொப்பரசு சுவாமிகளால் உருவாக்கப்பட்ட இப்பாடசாலைக்கு ஆரம்பத்தில் மட்/அரசத்தீவு உரோமன் கத்தோலிக்க மிசன் பாடசாலை எனப்பெயர் வைத்தனர். 1923ம் ஆண்டு காலப்பகுதியில் இப்பாடசாலையில் இரண்டு வகுப்புக்கள் மாத்திரம் காணப்பட்டது. 1978ல் மட்/அரசத்தீவு கனிஸ்ட வித்தியாலயம் எனவும், 1980ம் ஆண்டில் அரசடித்தீவு விக்னேஸ்வரா வித்தியாலயம் எனவும், 1990ம் ஆண்டு மட்/அரசடித்தீவு விக்னேஸ்வரா மகா வித்தியாயமாகவும் பெயர் மாற்றப்பட்டது.

தற்போதைய நிலை 
இப்பாடசாலையில் தற்போது 778 மாணவர்கள் கல்வி பயில்கின்றனர். மொத்தமாக 32 ஆசிரியர்கள் சேவையாற்றுகின்றனர்.  தற்போதைய அதிபராக வீ. கோபாலப்பிள்ளை பணியாற்றி வருகின்றார்.

பாடசாலையின் அபிவிருத்திகளும், சிறப்பம்சங்களும் 
இப்பாடசாலை ஆரம்பத்தில் உரோமன் கத்தோலிக்கப் பாடசாலையாக இருந்த பின்னரே மட்/அரசடித்தீவு விக்னேஸ்வரா மகாவித்யாலயமாக பெயர் மாற்றப்பட்டு தரம் உயர்த்ப்பட்டது. இப் பாடசாலை மாணவர்கள் மாவட்ட மட்டம், மாகாணமட்டம் போட்டிகளிலும் பங்குபற்றி பல சாதனைகள் படைத்துள்ளனர். அதேநேரத்தில் கல்வி அபிவிருத்தியிலும் பல்வேறு முன்னேற்றங்கள் காணப்படுகின்றன. 2007ம் ஆண்டுகளில் ஏற்பட்ட இடப்பெயர்வுகளுக்கு முன்னர் இப்பாடசாலையில் கணணிகூடம், பேன்ட் வாத்தியம், விஞ்ஞான ஆய்வுகூடம், ஒலி-ஒளி சாதனக் கூடம் என்பன அமைந்திருந்தன. ஆனால் இடம் பெயர்வுக்கு பின்னால் அவை அனைத்தும் இழக்கப்பட்ட பாடசாலையாக இது மாறிவிட்டது. இருந்தும் சில அரசசார்பற்ற நிறுவனங்களின் உதவிகளைக் கொண்டு இழந்த பௌதீக வளங்களை பெறுவதற்கு  முயற்சிகள் மேற்கொள்ளப்பட்டு வருகின்றன.

அமெரிக்க நிறுவன உதவி 
கட்டடவசதி மிகவும் குறைவாக காணப்பட்ட இப்பாடசாலைக்கு அமெரிக்க உதவி நிறுவனம் USAID 2009ம் ஆண்டு இரு மாடி கட்டங்களை அமைத்துக் கொடுத்தது. இதன் மூலம் பாடசாலையின் இடநெருக்கடி ஒரளவு குறைந்துள்ளது. இப்பாடசாலை எதிர்வரும் ஆண்டில் நூற்றாண்டு நிறைவு விழாவைக் கொண்டாடவிருக்கின்றது.

பாடசாலைக் கீதம் 
அரசடித்தீவினில் அமைந்திடும் வித்தி
ஆலயமே கலை ஆலயமே
ஆயிரம்மாயிரம் ஆண்டுகளாக
அருள்மொழியும் தான் தோன்றி
ஈஸ்வரன் கருணை எமக்கிருப்பதனால்
எழுவோம் முயல்வோம் வாழ்வோம்
இறைவனின் திருவடி துதிப்போம்
எமையீன்றதாய் தந்தையை மதிப்போம்.
அறிவே குரு என நினைப்போம்
அகிலம் போற்ற வாழ்வோம்
அரசடித்தீவினில்…………

தாய் மொழியாந் தமிழ்தேன்மொழியோடு
தரணி மொழி ஆங்கிலமும்
வாழ்வினைப் பெருக்கும் கமத் தொழிலோடு
வளம்தரும் கைத்தொழில் பயில்வோம்
மாண்புறு கலை விஞ்ஞானம்-அது
மதியபுதிய விஞ்ஞானம்
ஓங்கிய கணிதமும் படிப்போம்
ஆரசடித்தீவினில்………..

மேற்கோள்கள் 

மட்டக்களப்பு மாவட்டத் தமிழ்ப் பாடசாலைகள்
இலங்கையின் கலவன் பாடசாலைகள்
இலங்கையின் கிறித்தவப் பாடசாலைகள்
மட்டக்களப்பு மாவட்டப் பாடசாலைகள்
நோய் முதலியல்

நோய் முதலியல் (etiology) என்பது ஒரு நோயின் மூல காரணத்தைப் பற்றி ஆராய்ந்தறியும் அறிவியல் துறை. மருத்துவத் துறை மட்டுமின்றி இயற்பியல், தத்துவவியல், உளவியல், நிருவாகவியல், இறையியல் போன்ற துறைகளிலும் மூல காரணத்தைக் கண்டறிதல் அவசியமாகிறது. அவ்விடங்களில்  இது காரண காரியவியல் என அறியப்படுகிறது.

மருத்துவத்துறையில்
இராபர்ட் காச் (Robert Koch) என்பவர் தான் முதன் முதலில் தொற்று நோய்கள் உருவாக நுண்ணுயிரிகளே காரணம் என்பதை நிறுவினார். அதற்கு முன் வரை ஒவ்வொரு நோய்க்கும் ஒவ்வொரு காரணம் சொல்லப்பட்டு வந்தது. மலேரியா என்ற சொல்லுக்கு கெட்ட காற்று என்று பொருள். மலேரியா கெட்ட காற்றினால் வருவதாக நம்பினர். ரொனால்டு ராஸ் என்ற இந்தியாவில் பிறந்த ஆங்கில மருத்துவர் தான் அது பெண் அனாஃபிலசு கொசுக்களால் பரவும் பிளாஸ்மோடியத் தொற்றுயிரியினால் பரவுவதை நிறுவினார்.

ஒரே நோய்க்கு பல காரணங்கள் இருக்கலாம். உதாரணமாக நீரிழிவு நோய் ஏற்பட எண்ணற்ற காரணங்கள் உண்டு.

ஒரே காரணமே பல நோய்களை உண்டாக்கலாம். புகைபிடிக்கும் பழக்கம் மற்றும் மது அருந்துதல் எனும் இரு காரணிகள் பல நோய்களை உண்டாக்குகின்றன.

மருத்துவச் சிறப்புத் துறைகள்

மேற்கோள்கள்
அம்ரிதா சின்டே

அம்ரிதா சின்டே (Amrita Shinde, பிறப்பு: சூலை 9 1975),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், ஐந்து  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2001/02 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

மேற்கோள்கள்

இந்திய பெண்கள் தேர்வுத் துடுப்பாட்ட அணி
1975 பிறப்புகள்
வாழும் நபர்கள்
ரவிச்சந்திரன் (நடிகர்)

இரவிச்சந்திரன் (30 மார்ச் 1942 – 25 சூலை 2011) தமிழ்த் திரைப்பட நடிகராவார். 1960கள்-70களில் கதாநாயகனாகவும் பின்னர் குணச்சித்திர வேடங்களிலும் நடித்தவர். திரைப்பட இயக்குனராகவும் பணியாற்றி உள்ளார்.

வாழ்க்கைச் சுருக்கம் 
இரவிச்சந்திரனின் இயற்பெயர் இராமன். திருச்சிராப்பள்ளியைச் சேர்ந்த  1951ஆம் ஆண்டு இந்தியா திரும்பிய பிறகு திருச்சியில் உள்ள புனித யோசப் கல்லூரியில் படித்தார். ரவிசந்திரனின் சொந்த ஊர் கரூர் அருகே உள்ள வாங்கல் கிராமம். இவரது இளமைக்காலம் மலேசியாவின் கோலாலம்பூரில் கழிந்தது. ரவிச்சந்திரனின் தந்தை பைரோஜி சீனிவாசன். மலேசியாவில் தமிழ் நேசன் என்ற பத்திரிகையில் ஆசிரியராக இருந்தார். கோலாலம்பூர் தமிழ் சங்கம் நடத்திய பள்ளியில் படித்தார். மலேசிய தமிழ் மாணவர்களில் முதல் மாணவராக தேர்வு பெற்ற இரவிச்சந்திரன், மருத்துவம் படிக்க விரும்பி இந்தியா வந்தார். திருச்சி புனித ஜோசப் கல்லூரியில் பட்டப்படிப்பை முடித்தார்.

சென்னையில் மருத்துவ படிப்பு படிக்க வந்தபோது இயக்குநர் ஸ்ரீதருக்கு அறிமுகமானார். அதன் மூலம் 1964ஆம் ஆண்டு ‘காதலிக்க நேரமில்லை‘ படத்தின் கதாநாயகனானார்.

திரைப்படத் துறை பங்களிப்புகள்

நடிகர் 
ஒளிப்பதிவாளர் பி.என்.சுந்தரம் மூலம் இயக்குநர் ஸ்ரீதரின் காதலிக்க நேரமில்லை படத்தின் மூலம் 1964-ஆம் ஆண்டு தமிழ்த் திரையுலகுக்கு அறிமுகமானார்.

இதயக்கமலம், குமரிப் பெண், அதே கண்கள், கௌரி கல்யாணம், மதராஸ் டு பாண்டிச்சேரி, நான், உத்தரவின்றி உள்ளே வா, புகுந்த வீடு, இதயக்கமலம், ஊமை விழிகள் உள்ளிட்ட நூற்றுக்கும் மேற்பட்ட திரைப்படங்களில் நடித்தார். கடைசியாக நடித்த படம் ஆடுபுலி.

இயக்குநர் 
மானசீக காதல், மந்திரன் உள்பட 7 படங்களை இயக்கினார்.

தயாரிப்பாளர் 
தமிழ், மலையாளத்தில் சில படங்களை சொந்தமாக தயாரித்தார்.

இறப்பு 
இரவிச்சந்திரன் சிறுநீரகக் கோளாறு காரணமாக 2011 சூலை 25 அன்று இரவு 8.50 மணிக்கு சிகிச்சை பலனின்றி மருத்துவமனையில் உயிரிழந்தார்.. மலையாள முன்னணி நடிகை ஷீலாவை மணம் புரிந்து பின்னர் விமலா என்பவரை மணம் புரிந்தார். பாலாஜி, அம்சவர்தன் என்ற இரு மகன்களும், இலாவண்யா என்ற மகளும் உள்ளனர். இவருக்கும் ஷீலாவிற்கும் பிறந்த ஜியார்ஜ் திரைப்படங்களிலும் சின்னத்திரையிலும் நடித்து வருகிறார்.

மேற்கோள்கள் 

1942 பிறப்புகள்
2011 இறப்புகள்
தமிழ்த் திரைப்பட நடிகர்கள்
இந்தியத் திரைப்பட இயக்குநர்கள்
சென்னை நடிகர்கள்
திருச்சிராப்பள்ளித் திரைப்பட நடிகர்கள்
சென்னைத் திரைப்பட இயக்குநர்கள்
சோனியா டாபிர்

சோனியா டாபிர் (Soniya Dabir, பிறப்பு: சூலை 17 1980), இந்தியப் பெண்கள் துடுப்பாட்ட அணி வீராங்கனை ஆவார், இவர், எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் நான்கு  ஒருநாள் பன்னாட்டுத் துடுப்பாட்டப் போட்டிகளிலும், நான்கு இருபது20  துடுப்பாட்டப்  போட்டிகளிலும்  கலந்து கொண்டுள்ளார்.  2009/10-2010/11 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

மேற்கோள்கள் 

இந்திய பெண்கள் தேர்வுத் துடுப்பாட்ட அணி
1980 பிறப்புகள்
வாழும் நபர்கள்
மகாராட்டிர விளையாட்டு வீரர்கள்
கடைசல் இயந்திரம்

இயந்திரங்களின் தாய் என்று அழைக்கப்படும் கடைசல் இயந்திரம் தொழிற்சாலைகளில் அதிக அளவில் பயன்படுத்தப்படும் ஒரு இயந்திரம் ஆகும். கடைசல் இயந்திரம் மூலப்பொருளை உருளடிப்படை உருவத்திற்கு மாற்ற உதவுகிறது. இங்கிலாந்து நாட்டைச் சேர்ந்த ஹென்றி மாட்ஸ்லே என்ற பொறியாளர் 1797-ஆம் ஆண்டு மரை வெட்டும் கடைசல் இயந்திரத்தை வடிவமைத்தார். இன்றைய நவீன கடைசல் இயந்திர வளர்ச்சிக்கு இவரது கண்டுபிடிப்பே அடிப்படை ஆகும்.

வரலாறு

உருவங்கள்

 உருளை (cylinder)
 கூம்பு (cone)
 கோளம், பந்து (sphere)

எந்திர வினைகள்
இதன் மூலம் செய்யக்கூடிய வினைகள்:

கடைதல் (turning)
முகக்கடைதல் (face turning)
கூம்புதல் (tapering)
துளையிடுதல் (drilling & boring)
மரையிடுதல் (threading)
பொளைதல் (knurling)
காடி எடுத்தல் (grooving)
மூலை மழுக்குதல் (chamfering or filleting)
சீராக்குதல் (finishing)

பாகங்கள்

தளம் (bed & base)
தலைப் பகுதி (head stock)- சுழலியை சுழற்றும் இயங்குகருவிகள் உள்ள பகுதி.
சுழலி (spindle)- பிடிப்பியை பொருத்துமிடம்.
பிடிப்பி &(chuck)&(chuck key)- மூலப்பொருளை கவ்விக்கொள்ளும் கருவி.
பின் தாங்கி (tail stock) - மூலப்பொருளை தாங்கவோ துளைகருவியை பிடிக்கவோ உதவுமிடம்.
கருவிப்பீடம் (tool rest) - கருவிகளை தாங்கிப்பிடிக்குமிடம்.
திருகேற்றி (lead screw) - கருவிப்பீடத்தின் அசைவுகளை கட்டுப்படுத்தும் கருவி.

வகைகள்
1.மர உருளுருவாக்கி (Woodworking lathes)
2.உலோக உருளுருவாக்கி(Metalworking lathes)
2.1.சுழல்படுகை உருளுருவாக்கி (turret lathe)
2.2.நங்கூரவுருளை உருளுருவாக்கி (capstan lathe)
2.3.க.எ.க. உருளுருவாக்கி(க.எ.க.-கனிணி என் கட்டுப்பாடு) (CNC lathe)
2.4.பகுதானியங்கி உருளுருவாக்கி (semi automatic)
3.கண்ணாடி உருளுருவாக்கி (Glassworking lathes)
4.தகர உருளுருவாக்கி (Metal spinning lathes)
5.ஆபரண உருளுருவாக்கி (Ornamental turning lathes)
6.கடிகார உருளுருவாக்கி (Watchmaker's lathes)
7.திருகுருவாக்கி (screw lathe)

தொழிற்புரட்சி

இக்கடைசல் இயந்திரங்கள் இல்லாமல் 18ஆம் நூற்றாண்டில் தொழிற்புரட்சி நடந்திருக்க இயலாது. மரபு சார்ந்த வகைகள் என்று தற்போது வகைப்படுத்தப்படும் இயந்திரங்களான இக்கடைசல் இயந்திரம் மற்றும் அலைவு மைய இயந்திரங்கள் போன்றவை தொழிற்புரட்சியில் பெரும் பங்கு வகித்தவை. கடைசல் இயந்திரம் தவிர்த்து அகழ் இயந்திரமும் உள் எரி பொறி, நீராவிப் பொறி போன்ற முக்கியப் பொறிகளில் துளையிடுவதற்கு பயன்படுத்தப்பட்டன.

வெளி இணைப்புகள் காணொளி
1.http://www.youtube.com/watch?v=9DXVOP0ZpEI
இவ்வெளி இணைப்பின் வலப்பக்கம் வரும் காணொளிகள் அனைத்தும் இவ்வெந்திரம் தொடர்பானதே.

மேற்கோள்கள்

இயந்திரங்கள்
கருவிகள்
ஃபியூமரிக் அமிலம்

ஃபியூமரிக் அமிலம் (Fumaric acid) (அ) மாறுபக்க-பியூட்டீன்டையோயிக் அமிலம் ஒரு வேதிச் சேர்மமாகும். இதன் வாய்பாடு: HO2CCH=CHCO2H. இந்த வெண் திண்மச் சேர்மம் நிறைவுறா டைகார்பாக்சிலிக் அமிலங்களின் இரண்டு மாற்றியங்களில் ஒன்றாகும். மற்றொன்று, மேலியிக் அமிலமாகும். ஃபியூமரிக் அமிலத்தில் கார்பாக்சிலிக் அமிலத்தொகுதிகள் மாறுபக்கத்திலும், மேலியிக் அமிலத்தில் ஒரேப்பக்கத்திலும் உள்ளன. ஃபியூமரிக் அமிலம் பழச் சுவையைக் கொண்டது. இதன் உப்புகளும், மணமியங்களும் ஃபியூமரேட்டுகள் என்றழைக்கப்படுகின்றன. ஃபியூமரிக் அமிலம், அமிலத் தன்மை சீராக்கியாக உணவுச் சேர்ப்பில் உபயோகப்படுத்தப்படுகின்றது (E எண்: E297).

மேற்கோள்கள்

உயிர்வேதியியல்
டைகார்பாக்சிலிக் அமிலங்கள்
உணவுச் சேர்பொருட்கள்
ஃ என்ற எழுத்தால் தொடங்கும் கட்டுரைத் தலைப்புகள்
ஏ. நவநீதகிருஷ்ணன்

ஏ. நவநீதகிருஷ்ணன் என்பவர்  2011 ஆம் ஆண்டில் அதிமுக ஆட்சி ஏற்பட்டவுடன் நியமிக்கப்பட்ட தமிழக அரசுத் தலைமை வழக்குரைஞர் ஆவார். இவர் தஞ்சாவூர் மாவட்டம், ஒரத்தநாடு வட்டம், மேற்கு பொன்னாப்பூர் கிராமத்தில் பிறந்தவர். தஞ்சாவூர் பூண்டி புஷ்பம் கல்லூரியில் பட்டப் படிப்பு பயின்ற இவர், சென்னை அரசு சட்டக் கல்லூரியில் சட்டப் படிப்பை முடித்தார். கடந்த 27 ஆண்டுகளுக்கும் மேலாக வழக்கறிஞராக பணியாற்றி வருகிறார். சென்னை உயர் நீதிமன்றத்தில் அரசு குற்றவியல் கூடுதல் தலைமை வழக்கறிஞர், தமிழ்நாடு அரசுப் பணியாளர் தேர்வாணைய தலைவர், தஞ்சாவூர் ராஜா சரபோஜி அரசு கலைக்கல்லூரியில் பகுதி நேர விரிவுரையாளர் ஆகிய பொறுப்புகளில் பணியாற்றியுள்ளார். வருமானத்துக்கு அதிகமாக சொத்து சேர்த்ததாக தொடரப்பட்ட வழக்கில் முதல்வர் ஜெயலலிதாவுக்கு ஆதரவாக நவநீதகிருஷ்ணன் ஆஜராகியுள்ளார். இந்திய நாடாளுமன்றத்தின் மேலவையான  மாநிலங்களவை உறுப்பினர் டி. எம். செல்வகணபதி தகுதி நீக்கம் செய்யப்பட்டதையடுத்து ஏற்பட்ட வெற்றிடத்தை நிரப்புவதற்காக நடத்தப்பட்ட இடைத் தேர்தலில், அ.தி.மு.க.வைச்சேர்ந்த ஏ.நவநீதகிருஷ்ணன் ஜூன் 26,  2014 முதல் ஜூன் 29, 2016 வரையிலான காலத்துக்கு தேர்ந்தெடுக்கப்பட்டார்.

மேற்கோள்கள் 

தமிழ்நாடு தலைமை வழக்குரைஞர்கள்
வாழும் நபர்கள்
தஞ்சாவூர் மாவட்ட நபர்கள்
1956 பிறப்புகள்
நாடாளுமன்ற அ. தி. மு. க. உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
ஹெர்வால்ட் ராம்ஸ்போத்தம், முதலாம் சோல்பரி பிரபு

ஹெர்வால்ட் ராம்ஸ்போத்தம், முதலாம் சோல்பரி பிரபு (Herwald Ramsbotham, 1st Viscount Soulbury, 6 மார்ச் 1887 – 30 சனவரி 1971) என்பவர் ஐக்கிய இராச்சியத்தைச் சேர்ந்த பழமைவாதக் கட்சி அரசியல்வாதி. இவர் 1931 முதல் 1941 வரை ஐக்கிய இராச்சியத்தில் அமைச்சராகவும் 1949 முதல் 1954 வரை இலங்கையின் மகாதேசாதிபதியாகவும் பணியாற்றினார்.

வாழ்க்கைச் சுருக்கம்
1915 ஆம் ஆண்டில் இராணுவத்தில் தற்காலிக லெப்டினன்ட் ஆகப் பதவி வகித்தவர் பின்னர் கப்டனாகவும், மேஜராகவும் பதவி உயர்வு பெற்றார். 1929 ஆம் ஆண்டில் லான்காஸ்டர் தொகுதியில் போட்டியிட்டு நாடாளுமன்றத்துக்குத் தெரிவானார். 1931 முதல் பல்வேறு அரசுப் பணிகளில் உயர்பதவிகளை வகித்தார். 1941 ஏப்ரலில் அமைச்சரவையில் இணைந்தார். 1941 ஆம் ஆண்டு ஆகத்து மாதத்தில் பக்கிங்ஹாம் கவுண்டியில் "சோல்பரி" ஆக நியமனம் பெற்றார். 1944-1945 வரை சோல்பரி ஆணைக்குழுவின் தலைவராகப் பணியாற்றினார். 1949 முதல் 1954 வரை விடுதலை பெற்ற இலங்கையின் மகாதேசாதிபதியாக ஆறாம் ஜோர்ஜ் மன்னரால் நியமிக்கப்பட்டார். 1954 சூன் மாதத்தில் இவருக்கு பக்கிங்ஹாம் கவுண்டியின் சோல்பரி பிரபு (Viscount Soulbury) என்ற பட்டம் கொடுக்கப்பட்டது.

குடும்பம்
சோல்பரி பிரபு சனவரி 1971 இல் 83வது அகவையில் காலமானார். இவரது மூத்த மகன் ஜேம்ஸ் ராம்ஸ்போதம் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். கடைசி மகன் பீட்டர் ராம்ஸ்போத்தம் 1974 முதல் 1977 வரை ஐக்கிய அமெரிக்காவிற்கான பிரித்தானியத் தூதுவராக இருந்தவர்.

மேற்கோள்கள் 

1887 பிறப்புகள்
1971 இறப்புகள்
இலங்கையின் மகா தேசாதிபதிகள்
பிரித்தானிய அரசியல்வாதிகள்
கம்பளி

கம்பளி () () என்பது விலங்குகளின் முடியினைக் கொண்டு உருவாக்கப்படும் ஒரு நெசவு இழையாகும். இது செம்மறி, ஆடு முதலியவற்றிலிருந்தும் ஒட்டக வகையைச் சேர்ந்த விக்குன்யா, அற்பாக்கா ஆகியவற்றில் இருந்தும் முயல்களில் இருந்தும் அவற்றின் முடியினை வெட்டி உருவாக்கப்படுகின்றன. கம்பளியினால் செய்யப்பட்ட துணிகள் வெதுவெதுப்பாக இருப்பதால் இவை குளிர்ப்பகுதிகளில் விரும்பிப் பயன்படுத்தப்படுகின்றன. கம்பளிக்காகவே பல விலங்குகள் வளர்க்கப்படுகின்றன (எடுத்துக்காட்டு: மெரீனோ).

மேற்கோள்கள்

நெசவுப் பொருட்கள்
விலங்குத் தொழிற்கூட்டு
குளிர்கால உடைகள்
விலங்குப் பொருட்கள்
நீரெலித் தொப்பி

பீவர் தொப்பி, நீரெலி விலங்குகளின் உரோமங்களைச் சேர்த்து அழுத்திப் பெறப்பட்ட உரோமத் தகடுகளைப் பயன்படுத்திச் செய்யும் ஒரு தொப்பி வகை. மென்மையானதும், மீள்தன்மை கொண்டதுமான இப் பொருளைப் பயன்படுத்திச் செய்யப்பட்ட தொப்பிகள் 1550 க்கும் 1850 க்கும் இடைப்பட்ட காலத்தில் ஐரோப்பாவின் பெரும் பகுதியில் இதை மக்கள் விரும்பி அணிந்தனர். முதலாம் நோட்டன் பேரரசர், மயிலிறகாலும், ரோசா இதழ் வடிவத்தாலும் அலங்கரிக்கப்பட்ட நீரெலித் தொப்பியை அணிந்தார்.

ஐரோப்பாவில் நீரெலித் தோலுக்கு இருந்த கேள்வி இவ்விலங்குகளை ஏறத்தாழ அழியும் நிலைக்கே தள்ளிவிட்டது. இதன் தேவை புதிய உலகத்தில் நீரெலிகளின் எண்ணிக்கையைப் பெருமளவு குறைத்துவிட்டதனால், இதன் வணிகத்தின் மூலம் இலாபம் பெற விரும்பியவர்களூடாகக் குடியேற்றவாத விரிவாக்கத்துக்கும் இது காரணமாகியது. நியூ யார்க்கில் முதல் குடியேற்றம் இடம்பெற்ற ஆண்டான 1624ல், ஒல்லாந்தக் குடியேற்றக்காரர்கள் 1,500 நீரெலித் தோலையும், 500 ஒட்டர் என்னும் விலங்குத் தோலையும் ஐரோப்பாவுக்கு அனுப்பியிருந்தனர்.

இவற்றையும் பார்க்கவும் 
 தொப்பி

மேற்கோள்கள்

தொப்பிகள்
ஏமி வைன்ஹவுஸ்

ஏமி ஜேட் வைன்ஹவுஸ் (Amy Jade Winehouse, செப்டம்பர் 14, 1983 - சூலை 23, 2011) ஐக்கிய இராச்சியத்தை சேர்ந்த ஆங்கில பாடகரும் பாடலாசிரியரும் ஆவார்.  2003ல் வெளிவந்த இவரின்  ஃபிராங் என்ற இசைத்தட்டு ஐக்கிய இராச்சியத்தில் பெரும் வெற்றி பெற்றது. இது மெர்க்குரி பரிசுக்கு பரிந்துரைக்கப்பட்டது. 2006ல் வெளி வந்த பேக் டு பிளாக் என்ற இசைத்தட்டு 6 கிராமி விருதுகளுக்கு பரிந்துரைக்கப்பட்டு 5 விருதுகளை பெற்றது. இவரே 5 கிராமிய விருதுகளை வென்ற முதல் பிரித்தானியர் ஆவார். சிறந்த பிரித்தானிய பெண் கலைஞருக்கு வழங்கப்படும் பிரிட் விருதை 2007ல் பெற்றார்.

பிரித்தானியாவில் இசைத்துறை புத்துயிர் பெற இவரின் இசை வெற்றி காரணமாகவிருந்தது. இவரின் தனிப்பட்ட பாணி காரணமாக அலங்கார வடிவமைப்பாளர்கள் பலரின் ஆதரவை பெற்றிருந்தார். இவர் போதை மருந்துகளும் மதுவும் அதிகளவில் பயன்படுத்தி அதனால் பல சிக்கல்களை சந்தித்தார். இவர் தன் பெயர் கெடும் விதமாக நடக்கும் நடத்தையினால் 2007 முதல் இறக்கும் வரை சிறு பக்க செய்தி இதழ்கள் பெரும்பாலும் இவரைப்பற்றி செய்தி வெளியிட்டன. இவரும் இவரின் முன்னாள் கணவருமான பிளேக் ஃபில்டரும் பல சட்ட சிக்கல்களை சந்தித்தனர். இதன் காரணமாக அவரின் முன்னாள் கணவர் சிறை தண்டனை அனுபவித்தார். 2008ல் இவர் பல உடல் நலக்கேடுகளால் பாதிக்கப்பட்டார். இதனால் இவரின் உடல்நலமும் தொழில் வாழ்க்கையும் பாதிக்கப்படும் சூழல் உருவாகியது.

இவர் தன் 27ம் வயதில் 23 சூலை, 2011 அன்று தனது லண்டன் இல்லத்தில் மரணமடைந்தார்.  காவல் துறை இவரின் இறப்புக்கான காரணம் இன்னும் தெரியவில்லை என கூறியுள்ளது".

மேற்கோள்கள் 

கிராமி விருது வென்றவர்கள்
1983 பிறப்புகள்
ஆங்கிலேயப் பாடகர்கள்
2011 இறப்புகள்
ஆர்ஜினினோ சக்சினிக் அமிலம்

ஆர்ஜினினோ சக்சினிக் அமிலம் (Argininosuccinic acid) என்னும் வேதிச் சேர்மம் ஒரு அடிப்படையான அமினோ அமிலமாகும். சில உயிரணுக்கள் சிட்ருலின் மற்றும் அஸ்பார்டிக் அமிலத்திலிருந்து ஆர்ஜினினோ சக்சினிக் அமிலத்தைத் தயாரித்து யூரியா சுழற்சியில் ஆர்ஜினினின் முன்பொருளாக உபயோகப்படுத்துகின்றன. இவ்வினையில், ஆர்ஜினினோ சக்சினேட் தொகுப்பி நொதி வினையூக்கியாக உள்ளது. ஆர்ஜினினோ சக்சினிக் அமிலம் யூரியா சுழற்சியில்  ஃபியூமரேட்டிற்கு முன்பொருளாக உள்ளது. இவ்வினையை, ஆர்ஜினினோ சக்சினேட் சிதைப்பி நொதி  வினைவேக மாற்றம் செய்கிறது.

மேற்கோள்கள்

அமினோ அமிலங்கள்
குவானிடின்கள்
ஆக்சலோ அசெட்டிக் அமிலம்

ஆக்சலோ அசெட்டிக் அமிலம் (Oxaloacetic acid) என்னும் வேதிச் சேர்மத்தின் வாய்பாடு: C4H4O5 (அ) HOOC-(C=O)-(CH2)-COOH. இதற்கு பல பெயர்கள் உள்ளது: ஆக்சலோ அசெட்டிக் அமிலம், ஆக்சலா அசெட்டிக் அமிலம், ஆக்சோசக்சினிக் அமிலம் மற்றும் ஆக்சோ பியூட்டேன்டையோயிக் அமிலம். இதன் நேர்மின்னி (புரோட்டான்) நீக்கப்பட்ட வழிப்பொருள் ஆக்சலோ அசெடேட் எதிரயனியாகும்: C4H2O52− (அ) [(C=O)2(CH2)(C=O)]2−. இப்பெயர் இரு இணைதிற [-O(C=O)2(CH2)(C=O)O-] செயல் தொகுதியைக் கொண்டுள்ள இதன் மணமியங்களுக்கும் உபயோகப்படுத்தப்படுகின்றது. ஆக்சலோ அசெட்டிக் அமிலம், ஒரு நேர்மின்னியை இழப்பது அமிலத்தின் இணை காரமான எதிரயனியை (ஹைடிரசன்ஆக்சலோ அசெடேட்) கொடுக்கிறது: H(C=O)2(CH2)(C=O)−.

மேற்கோள்கள்

உயிர்வேதியியல்
டைகார்பாக்சிலிக் அமிலங்கள்
ஆல்பா-கீட்டோ அமிலங்கள்
ஆக்சலோசக்சினிக் அமிலம்

ஆக்சலோசக்சினிக் அமிலம் (Oxalosuccinic acid)  சிட்ரிக் அமில சுழற்சியில் உருவாகும் ஒரு விளை பொருளாகும். ஐசோசிட்ரேட் ஹைட்ரசன் நீக்கி நொதி வினையூக்கியாகச் செயல்பட்டு ஐசோசிட்ரிக் அமிலம்  இரண்டு ஹைட்ரசன் மூலக்கூறுகள் நீக்கப்பட்டு உயிர்வளியேற்றமடைவதால் உருவாவதே ஆக்சலோசக்சினிக் அமிலமாகும். இவ்விதம் நீக்கப்பட்ட இரண்டு ஹைட்ரசன் மூலக்கூறுகளும் NAD+- க்கு மாற்றப்பட்டு குறைக்கப்பட்ட NADH உருவாகிறது. ஆக்சலோசக்சினிக் அமிலத்தின் உப்புகளும், மணமியங்களும் "ஆக்சலோசக்சினேட்டுகள்" என்றழைக்கப்படுகின்றன.

மேற்கோள்கள்

உயிர்வேதியியல்
ஆல்பா-கீட்டோ அமிலங்கள்
ரீட்டா பட்டேல்

ரீட்டா பட்டேல் (Rita Patel),   இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒரு  ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984/85  பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டியில்  பங்குகொண்டார்.

மேற்கோள்கள்

இந்திய பெண்கள் தேர்வுத் துடுப்பாட்ட அணி
வாழும் நபர்கள்
தெய்வத்திருமகள் (2011 திரைப்படம்)

தெய்வத்திருமகள் (Deiva Thirumagal) 2011ஆம் ஆண்டு வெளிவந்த தமிழ்த் திரைப்படம் ஆகும். இது இயக்குநர் விஜயால் எழுதி இயக்கப்பட்டது. இப்படத்தில் விக்ரம் மனவளர்ச்சி குன்றியவராக நடித்துள்ளார். மேலும் இப்படத்தில் அனுஷ்கா, அமலா பால், நாசர் ஆகியோர் முதன்மையான வேடங்களில் நடித்துள்ளனர்.

திரைக்கதை 
மனவளர்ச்சி குன்றிய விக்ரமின் மனைவி குழந்தை பிறப்பிற்குப் பின் இறந்து போக, குழந்தையை விக்ரமே வளர்க்கிறார். இதனை அறிந்த அவரது மனைவியின் குடும்பத்தார் அவரிடமிருந்து குழந்தையைப் பிரிக்கின்றனர். பின்னர், நீதிமன்றம் மூலம் வாதாடி விக்ரம் குழந்தையைப் பெற்றாரா இல்லையா என்பதைச் சொல்வதன் மூலம் படம் முடிகிறது. இடையே அனுஷ்கா அவரது தந்தை ஒய். ஜி. மகேந்திரனுடனான சிக்கல்களும் காட்டப்பட்டுள்ளன.

குழு 
கிருஷ்ணாவாக விக்ரம்
வழக்குரைஞர் அனுராதா ரகுநாதனாக அனுஷ்கா
விக்ரம் மனைவியின் தங்கை சுவேதா சற்குணமாக அமலா பால்
விக்ரமின் குழந்தை நிலாவாக சாரா
வழக்குரைஞர் பாஷ்யமாக நாசர்
வினோத்தாக சந்தானம்
மூர்த்தியாக எம். எஸ். பாஸ்கர்
ராஜேந்திரனாக சச்சின் கெதேகார்
ரகுநாதனாக ஒய். ஜி. மகேந்திரன்

திரையரங்கில் 
சென்னையில் முதல் மூன்று நாளில் இத்திரைப்படம் அரங்கம் நிரம்பிய காட்சிகளுடன்  80 லட்சம் வசூலித்தது. முதல் வார இறுதியில் 90% அரங்கு நிறைந்த காட்சிகளுடன் 2.53 கோடி ரூபாய்கள் வசூலித்தது. ஆறு வார இறுதியில் 85% அரங்கு நிறைந்த காட்சிகளுடன் 7.01 கோடி ரூபாய்கள் வசூலித்திருந்தது.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

மேற்கோள்கள் 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரம் நடித்துள்ள திரைப்படங்கள்
சந்தானம் நடித்த திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
அமலா பால் நடித்த திரைப்படங்கள்
நாசர் நடித்த தமிழ்த் திரைப்படங்கள்
கவிதா ராய்

கவிதா ராய் (Kavita Roy, பிறப்பு: ஏப்ரல் 10 1980), முன்னாள்  இந்தியப்  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒரு  ஒருநாள் பன்னாட்டுத் துடுப்பாட்டப் போட்டியில் 2000/01 பருவ ஆண்டில், கலந்து கொண்டுள்ளார். இவர் வலது கை மட்டையாளரும் வலது கை மிதவேகப் பந்து வீச்சாளரும் ஆவார்.

மேற்கோள்கள் 
இந்திய பெண்கள் தேர்வுத் துடுப்பாட்ட அணி
1980 பிறப்புகள்
வாழும் நபர்கள்
அன்பு பொன்னோவியம்

அன்பு பொன்னோவியம் ஒரு ஆதி திராவிட சிந்தனையாளர் மற்றும் வரலாற்றாசிரியர். அயோத்திதாச பண்டிதரின் நூல்களை கண்டுபிடித்து மீண்டும் வெளியிட்டவர்.

வாழ்க்கைக் குறிப்பு
மலேசியாவில் உள்ள பினாங்கு நகரில் அன்பு பொன்னோவியம் 1923 ஆண்டு பிறந்தார். பெற்றோர் அன்பு பெருமாள் பிள்ளை, கங்கையம்மாள். பாட்டனாரோடு 1933ல் இந்தியா வந்த பொன்னோவியம் திண்டிவனத்திற்கு அருகே வாழ்ந்தார். பிறகு சென்னைக்கு வந்தவர் எழும்பூரில் உள்ள ஓவியப் பள்ளியில் சேர்ந்து பட்டம் பெற்றார். பழங்குடி மக்களின் நலனில் ஆர்வம் கொண்ட பொன்னோவியம் பழங்குடி மக்களில் தலைவர்களைப் பற்றிய கட்டுரைகளைத் தொடர்ந்து எழுதினார். இந்தியத் தொல்பொருள் ஆராய்ச்சித் துறையில் சேர்ந்த பொன்னோவியம், 1951 ஆம் ஆண்டில் அருங்காட்சியகத்தின் பொறுப்பலுவலராக ஆனார். 1983-ல் அரசுப் பணியிலிருந்து ஓய்வு பெற்றார். பௌத்தத்தில் ஈடுபாடுள்ள இவர், அயோத்திதாசர் முன்வைத்த தமிழ் பௌத்தத்தை முன்வைப்பதற்காக வாழ்நாள் முழுக்க உழைத்தார். ஆதி திராவிட சிந்தனைகளை வளர்க்கவும் முன்னோடியான ஆதி திராவிட சிந்தனையாளர்களை மீட்கவும் பாடுபட்டார். இவர் 2002 ஆம் ஆண்டில் மரணமடைந்தார்.

நூல்கள்
அயோத்திதாசர் சிந்தனைகள்
உணவில் ஒளிந்திருக்கும் சாதி
மக்களுக்கு உழைத்த பெருமக்கள்

தமிழக எழுத்தாளர்கள்
1923 பிறப்புகள்
2002 இறப்புகள்
பினாங்கு மக்கள்
தலித் சிந்தனையாளர்கள்
ராஜ் கௌதமன்

ராஜ் கௌதமன் (Raj Gowthaman)(பெப்ரவரி 14, 1950 – 13 நவம்பர் 2024) தமிழ் பண்பாட்டு ஆய்வாளர், தலித் சிந்தனையாளர், பேராசிரியர் ஆவார். பழந்தமிழ் பண்பாட்டு வரலாறு சார்ந்து முன்னோடியான ஆய்வுகளைச் செய்தவர்.

வாழ்க்கைச் சுருக்கம்
ராஜ் கொளதமன் 1950ல் விருதுநகர் மாவட்டம் புதுப்பட்டி என்ற சிற்றூரில் பிறந்தார். இவரது இயர்பெயர் எஸ். புஷ்பராஜ் என்பதாகும். இதனை எஸ். கௌதமன் என்று மாற்றிக்கொண்டார். விருதுநகரில் தொடக்கக் கல்வி பயின்ற ராஜ் கொளதமன் மதுரையில் உயர்நிலைப் பள்ளிப் படிப்பினை முடித்தார். பாளையங்கோட்டை தூய சவேரியார் கல்லூரியில் விலங்கியலில் இளநிலை, தமிழிலக்கியத்தில் முதுகலை, சிதம்பரம் அண்ணாமலை பல்கலைக்கழகத்தில் சமூகவியலில் முதுகலைப் பட்டங்கள் பெற்றார். அ. மாதவையா பற்றிய ஆய்வுகளுக்காக முனைவர் பட்டம் பெற்றார்.

புதுச்சேரி மாநிலத்தில் அரசு கலைக் கல்லூரிகளில் தமிழ்பேராசிரியராக பணியாற்றி, 2011இல் ஓய்வு பெற்றார். இவரது மனைவி க. பரிமளம். இந்த இணையருக்கு மருத்துவர் நிவேதா எனும் ஒரு மகள் உள்ளார்.

இவருடைய தலித் பார்வையில் தமிழ்ப் பண்பாடு எனும் நூல் சங்க இலக்கியம் பற்றிய சிறந்ததொரு ஆய்வு நூலாகும். 1990களில் தலித் அரசியல் எழுச்சி பெற்றபோது தமிழ்ச் சமூகத்தில் பல மாற்றங்கள் நிகழ்ந்தன. இச்சூழலில் ராஜ் கௌதமனின் இந்நூல் 1994இல் வெளிவந்தது சிறப்புக்குரிய ஒன்றாகும்.

பங்களிப்பு 
தமிழ் பண்பாட்டை அடித்தள மக்களின் கோணத்தில் மார்க்சிய ஆய்வுமுறைப்படி ஆராய்ந்தவர் ராஜ் கௌதமன். தலித் சிந்தனைகளை தொகுப்பதிலும் அவற்றின் மீதான வரலாற்றுபூர்வ விமர்சனத்தை கட்டமைப்பதிலும் பெரும்பங்காற்றியிருக்கிறார்.

ஆய்வு நூல்கள்
க.அயோத்திதாசர் ஆய்வுகள்
பாட்டும் தொகையும் பாட்டும் தொகையும் தொல்காப்பியமும் தமிழ்ச சமுக உருவாக்கமும்
ஆகோள் பூசலும் பெருங்கற்கால நாகரிகமும்
தலித் பார்வையில் தமிழ்ப் பண்பாடு,
அறம் அதிகாரம்
அ.மாதவையா
தலித்திய விமர்சனக் கட்டுரைகள்
கண்மூடிவழக்கமெல்லாம் மண்மூடிப்போக.
கலித்தொகை-பரிபாடல்: ஒரு விளிம்புநிலை நோக்கு.
ஆரம்பகட்ட முதலாளியமும் தமிழ்ச்சமூக உருவாக்கமும்

புதினங்கள்
சிலுவைராஜ் சரித்திரம்
காலச்சுமை
லண்டனில் சிலுவைராஜ்

மேற்கோள்கள்

வெளி இணைப்புகள்
ராஜ்கௌதமனின் இரு நூல்கள்
ராஜ் கெளதமன்: தமிழ் தலித் எழுத்துலகின் திசைகாட்டி
ராஜ் கௌதமன்: நவீனத்துக்குப் புதிய வரையறை | அஞ்சலி 

1950 பிறப்புகள்
விருதுநகர் மாவட்ட எழுத்தாளர்கள்
2024 இறப்புகள்
அப்துல் காதிர் அல்-ஜிலானி

அப்துல் காதிர் அல்-ஜிலானி (Abdul Qadir Gilani) (, , 1077–1165). இவர் ஈராக்கில் உள்ள கீலான் என்ற ஊரில் ஹிஜ்ரி 470 ஆம் ஆண்டு ( கி.பி. 1078 மார்ச் 19 ) பிறந்தார். இவர் காதிரிய்யா என்ற இஸ்லாமிய சூபி சிந்தனைப்பிரிவைத் தோற்றுவித்த இஸ்லாமிய சூபி அறிஞர் ஆவார்.

வாழ்க்கை 
அப்துல் காதிர் ஆரம்பக்கல்வியை தனது 6 வது வயதில் சொந்த ஊரிலேயே பெற்றார். கி.பி.1095இல் தனது பதினெட்டாம் வயதில் உயர்கல்வியைக் கற்பதற்காக ஈராக்கின் பக்தாத் நகருக்கு சென்றார். 30 வருடங்கள் கல்வி கற்பதில் செலவிட்ட அவர் பின்னர் அதே கல்விநிலையத்தில்  ஆசிரியப்பணியிலும் மார்க்கதீர்ப்பு வழங்கும் பணியிலும் ஈடுபட்டார்.அன்றையை உலகின் சகல கலைகளையும் கற்றுத்தேர்ந்திருந்தார். கிராஅத் தப்ஸீர் ஹதீஸ் பிக்ஹ் மொழி உள்ளிட்ட 13கலைகளில் அவர் வல்லுனராக திகழ்ந்தார். அப்துல் காதிர் ஜீலானி  ஹிஜிர் 521 ல் திருமணம் செய்து கொண்டார்.  நான்கு மனைவியரை திருமணம் செய்த அப்துல் காதிர் ஜீலானிக்கு 27 ஆண்குழந்தைகளும் 22 பெண்குழந்தைகளும் பிறந்தன.

40 ஆண்டுகள் தொடர்ச்சியான மார்க்கப் பிரச்சாரத்திற்கு இடையே ஏராளமான நூற்களை எழுதியுள்ளார். அவருடைய உரைகளும் தொகுக்கப்பட்டுள்ளன.

இறுதியில் ஹ்ஜிரி 561 வருடம் ரபி உல் தானி ஆகிர் பிறை 11 ஆம் நாள் தன்னுடைய 91வது வயதில் இறந்தார்.

இதனையும் காண்க 

 காஜா முகையதீன் சிஷ்தி, அஜ்மீர்

மேற்கோள்கள்

கூடுதல் ஆதாரங்கள் 

 
 

இசுலாமிய மெய்யியலாளர்கள்
1077 பிறப்புகள்
1165 இறப்புகள்
1166 இறப்புகள்
இந்தியக் குற்றவியல் நடைமுறைச் சட்டம்

இந்தியக் குற்றவியல் நடைமுறைச் சட்டம் (Code of Criminal Procedure 1973)  1973- ஆம் ஆண்டு இயற்றப்பட்டது. இந்தச் சட்டம், இந்திய முழுமைக்கும் பொருந்துவதாகும். குற்றவியல் நீதிமன்றங்களின் வரம்புகள், அமைப்பு, ஒருங்கிணைப்பு, பலதரப்பட்ட நீதிமன்றங்களின் சட்ட வரம்புகள், அவை வழங்கக்கூடிய தண்டனைகள், நீதிபதிகளுக்கு வழங்கப்பட்டுள்ள அதிகாரங்கள் போன்றவை இச்சட்டத்தில் வரையறை செய்யப்பட்டுள்ளன.

வெளி இணைப்புகள்
சட்டத்தின் உரை

மேற்கோள்கள்

இந்தியாவில் சட்டம்
இந்திய அரசின் சட்டங்கள்
மேலியிக் அமிலம்

மேலிக் அமிலம் மற்றும் மெலோனிக் அமிலம் ஆகியவற்றுடன் மேலியிக் அமிலத்தினை இணைத்து குழப்பிக் கொள்ள வேண்டாம்.

மேலியிக் அமிலம் (Maleic acid) என்னும் கரிமச் சேர்மம் இரு கார்பாக்சிலிக் தொகுதிகளைக் கொண்ட டைகார்பாக்சிலிக் அமிலமாகும். கார்பாக்சிலிக் அமிலத்தொகுதிகள் மேலியிக் அமிலத்தில் ஒரே பக்கத்திலும், ஃபியூமரிக் அமிலத்தில் மாறுபக்கத்திலும் உள்ளன. ஃபியூமரிக் அமிலம் தயாரித்தலில் முன்னோடிச் சேர்மமாக மேலியிக் அமிலம் பயன்படுகிறது.

மேலியிக் அமிலம், ஃபியூமரிக் அமிலத்துடன் ஒப்பீடு செய்யும்போது குறைந்த அளவு நிலைப்புத் தன்மையுடையதாக உள்ளது. இதனுடைய மூலச்சேர்மம், மேலியிக் நீரிலியுடன் ஒப்பீடு செய்யும்போது மேலியிக் அமிலத்திற்கு குறைவான அளவே உபயோகங்கள் உள்ளது. முக்கியமாக, மேலியிக் அமிலம் ஃபியூமரிக் அமிலத்திற்கு முன்பொருளாக பயன்படுத்தப்படுகின்றது. இதன் மணமியங்கள் மேலியியேட்டுகள் என்றழைக்கப்படுகின்றன. தொழிலகங்களில் பென்சீன் (அ) பியூட்டேனை உயிர்வளியேற்றம் செய்வதால் கிடைக்கும் மேலியிக் நீரிலியை நீரால் சிதைத்து மேலியிக் அமிலம் உருவாக்கப்படுகின்றது.

மேற்கோள்கள் 

உயிர்வேதியியல்
ஆல்க்கீன்கள்
டைகார்பாக்சிலிக் அமிலங்கள்
எலிசன் ஹொட்கின்சன்

எலிசன் ஹொட்கின்சன்  (Alison Hodgkinson, பிறப்பு: சனவரி 30 1977),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளிலும், 32  ஒருநாள் பன்னாட்டுத் துடுப்பாட்டப்  போட்டிகளிலும்  கலந்து கொண்டுள்ளார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1977 பிறப்புகள்
வாழும் நபர்கள்
எசிலின் கிளோவன்

எசிலின் கிளோவன் (Ashlyn Kilowan, பிறப்பு: திசம்பர் 19 1982),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும்,  32  ஒருநாள் பன்னாட்டுத் துடுப்பாட்டப்  போட்டிகளிலும்,  11 இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2007 பருவ ஆண்டுகளில் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2003-2009/10 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1982 பிறப்புகள்
வாழும் நபர்கள்
வெளிச்சம் (இதழ்)

வெளிச்சம்  முல்லைத் தீவிலிருந்து வெளிவந்த இருமாத கலை இலக்கிய இதழாகும்.

வெளியீடு
 விடுதலைப் புலிகள் கலை பண்பாட்டுக் கழகம்

முகவரி
நடுவப் பணியகம், 4ம் வட்டாரம், புதுக்குடியிருப்பு, தமிழீழம்.

உள்ளடக்கம்
இவ்விதழில் உணர்வூட்டும் சிறுகதைகள், கட்டுரைகள், கழக வெளிப்பாடுகள், நேர்காணல்கள், மொழிபெயர்ப்புகள், கவிதைகள் ஆகியன இடம்பெற்றிருந்தன.

இலங்கைச் சிற்றிதழ்கள்‎
ஈழத்து சஞ்சிகைகள்
1990 களில் வெளிவந்த தமிழ் இதழ்கள்
ஈழப் போராட்ட தமிழ் இதழ்கள்
விடுதலைப் புலிகளின் ஊடகத்துறை
குளோரியா வில்லியம்சன்

குளோரியா வில்லியம்சன் (Gloria Williamson, பிறப்பு: 1938),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1971/72 ல் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1938 பிறப்புகள்
வாழும் நபர்கள்
எலிசபத் ஏக்ஹர்ஸ்ட்

எலிசபத் ஏக்ஹர்ஸ்ட் (Elizabeth Akehurst , பிறப்பு: சூன் 24 1975), முன்னாள்  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் எட்டு  ஒருநாள் பன்னாட்டுத் துடுப்பாட்டப் போட்டிகளில்   கலந்து கொண்டுள்ளார். 1997/98-1998/99 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1975 பிறப்புகள்
வாழும் நபர்கள்
எவ்னீ வேபர்

எவ்னீ வேபர் (Evne Webber, பிறப்பு: சூன் 1 1977), முன்னாள்  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒரு  ஒருநாள் பன்னாட்டுத் துடுப்பாட்டப் போட்டியில்  கலந்து கொண்டுள்ளார். 1998/99 ல்,  ஒருநாள் பன்னாட்டுத் துடுப்பாட்டப் போட்டியில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1977 பிறப்புகள்
வாழும் நபர்கள்
ஆர் (மென்பொருள்)

ஆர் (R) புள்ளியியல் கணக்கீடு மற்றும் வரைபட முறைமையாகும். இது வரைபடம், திருத்தி (debugger), முறைமை செயல்கூறு அணுகுதகுதியுடன் கூடிய ஒரு இய்க்கநேர சூழலுடன் அமைந்த மற்றும் சிறுகட்டளை (script) திட்டநிரல்களை செயல்படுத்தும் வல்லமை பெற்ற கணனி மொழியாகும்.

இம்மொழி பெக்கர் சேம்பர் (Becker, Chamber) மற்றும் வில்க் (Wilks)- கியின் ”எஸ் (S)” மொழி மற்றும் சுஷ்மா (Sussma) னின் திட்ட (Scheme) த்தால் பெரிதும் தாக்கத்தை உடையது. இதன் தோற்றம் ”எஸ்“ மொழியின் தோற்றத்தை ஒத்ததாக இருப்பினும்சொற்பொருள் மற்றும் நிறைவேற்றம் திட்ட த்தின் அடிப்படையில் அமைந்தது.

கிளைவிடுதல் (branching) மடக்கி (branching) களையும் அணுமதிப்பதோடு செயல்கூறுவழி (function) அடுக்கு திட்டநிரலாக்ம் (modular) மையம் (core) உடைய ஒரு மொழிபெயர்ப்பு (interpreter) கணனி மொழியாகும். சி மற்றும் சி++ அல்லது ஃபோர்ட்ரான் போன்ற திறன்மிகு மொழிகளில் உருவாக்கம் பெற்ற பணிக்கூறு இடைமுகங்களும், இம்மொழியில், பயனாளர்களுக்கு சாத்தியமே.

இது, நியூசிலாந்திலுள்ள ஆக்லாந்து பல்கலைக்கழகத்தைச் சேர்ந்த ரோஸ் இகா (Ross Ihaka) மற்றும் ராபர்ட் ஜென்டடில்மேன் (Robert Gentleman) துவத்தில் உருவாக்கிய மொழி என்பது குறிப்பிடத்தக்கது. இது இலவச பகிர்வு முறையில் குனூ உரிம முறையில் வழங்கபட்டும் இலவச மென்பொருளாகும். வின்டோஸ் இயங்கு தளத்திலும் உபுண்டு போற்ற லினக்ஸ் இயங்குதளங்களிலும் செயல்டும்.

புள்ளியல் அம்சங்கள்

ஆர் புள்ளியல் மற்றும் வரைபட முறைமைக்கு தேவையான நிரல் தொகுப்புக்களை வழங்குகிறது, இது நேரியல் மற்றும் தொகையற்ற மாதிரி புள்ளியல் சோதனை, நேரத்தொடர் ஆய்வு வகைப்பாடு, தொகுப்பியல் ஆகியமும் அடங்கும்.ஆர் னிரலாக்க மொழியை, நிரல் தொகுப்புக்கள் மற்றும் செயல்பாடுகளைக் கொண்டு னீட்டிப்பு செய்ய இயலும்.ஆர் இணைய சமூகத்தில் இருக்கும் பங்களிப்பாளர்களால் ஆர் னிரலாக்க மொழிக்குத் தேவையான நிரல் தொகுப்புக்கள் அளிக்கப்படுகிறது.

வெளி இணைப்புகள் 
 ஆர் வலைதள முகப்பு பக்கம்

பயன்பாடு வாரியாக கட்டற்ற மற்றும் திறமூல மென்பொருட்கள்
நிரல் மொழிகள்
பல்லியக்குதள கட்டற்ற மென்பொருட்கள்
மயன்

மயன் என்பவர் தமிழர்களின் கலைகளுக்கு மூலமாய் கருதப்படுபவர். .  சங்கப்பலகையை ஏற்படுத்தியவன். மயன் பாண்டவர்களுக்கு, " மாய சபை"யை அமைத்துக்கொடுத்தார். அந்த சபை மிகவும் சிறப்பு வாய்ந்தது. பகவான் ஸ்ரீ கிருஷ்ணரின் கட்டளையை ஏற்று " இந்திர பிரஸ்தா " நகரை நிர்மானித்தார். அந்த இந்திர பிரஸ்தம் தான் இன்றைய டெல்லி. இந்தியாவின் தலைநகர் ஆகும்.

நூல் பதிவுகள்
மயன் பற்றிய மற்ற பதிவுகள்.
சிலம்பு
மணிமேகலை

மேற்கோள்கள்

இவற்றையும் பார்க்க
மயமதம்
குமரிக்கண்டம்

உசாத்துணை
 பண்டைத்தடயம், மணிவாசகர் பதிப்பகம், நடன காசிநாதன், மா.சந்திரமூர்த்தி.டிசம்பர் 2005.
Er. R. R. Karnik, Ancient Indian Technologies as Seen by Maya, the Great Asura
Er. R. R. Karnik, Yuga, Mahayuga and Kalpa (1996) 
S.P. Sabharathnam, Mayan's Aintiram : With Tamil Texts of Mayan and Paraphrasing with English Translation, Vaastu Vedic Research Foundation (1997), OCLC: 47184833.
V. G. Sthapati, An overview of Mayonic Aintiram, Shilpi Speaks series 1  
Bruno Dagens, Mayamata : Traité Sanskrit d'Architecture, Pondichéry : Institut Français d'Indologie (1970), OCLC: 61978029.
Bruno Dagens, Mayamata : an Indian treatise on housing, architecture, and iconography, Sitaram Bhartia Institute of Scientific Research (1985), OCLC: 15054108;  Indira Gandhi National Centre for the Arts and Motilal Banarsidass (1994), OCLC: 60146035.
 Phanindra Nath Bose, Principles of Indian śilpaśāstra with the text of Mayaśāstra, Punjab Sanskrit Book Depot (1926), OCLC: 3354836.
Aintir̲am,  Directorate of Technical Education, Cen̲n̲ai : Tol̲il Nuṭpak Kalvi Iyakkakam (1986), OCLC: 19172544
K S Subrahmanya Sastri;  O A Nārāyaṇasvāmi Ayyar, Mayamatam, Śrīraṅkam : Śrī Vāṇī Vilāsam Patippakam (1888),  OCLC: 13891788.
 Dr. Jessie J. Mercay, Fabric of the Universe, http://aumscience.com

சங்க காலக் கலைகள்
சங்கப் புலவர்கள்
தமிழ் தொன்மவியல்
மயன்
தமிழர் கட்டிடக்கலை
இந்துக் கோயில் கட்டிடக்கலை
அசுரர்
அலீசியா பெசியூடென்ஹூட்

அலீசியா பெசியூடென்ஹூட் (Alicia Bezuidenhout, பிறப்பு: செப்டம்பர் 11 1967),  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஆறு  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997-1997/98 பருவ ஆண்டுகளில், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப்  போட்டிகளில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1967 பிறப்புகள்
வாழும் நபர்கள்
சந்தானம் (நடிகர்)

சந்தானம் (பிறப்பு - 21 சனவரி, 1980, சென்னை) தமிழ்த் திரைப்பட நடிகர் ஆவார். இவர் விஜய் தொலைக்காட்சியின் லொள்ளு சபா என்ற தொலைக்காட்சி நிகழ்ச்சியில் நடித்ததன் மூலம் புகழ் பெற்றார். 2004 இல் இவர் மன்மதன் திரைப்படத்தில் நகைச்சுவை நடிகராக அறிமுகமாகி பின்னர் பல வெற்றிப் படங்களில் நடித்துள்ளார்.

சந்தானம் என்றென்றும் புன்னகை படத்தில் பேசிய வசனம் சர்ச்சைக்குள்ளானது. இதைத் தொடர்ந்து குறிப்பிட்ட வசனம் படத்திலிருந்து நீக்கப்பட்டது.

தொலைக்காட்சிப் பங்களிப்புகள்
 1999 - டீ கடை பெஞ்சு
 2002–2010 - சகளை vs ரகளை
 2001–2004 - லொள்ளு சபா

திரைப்பட வரலாறு

நடித்துள்ள படங்கள்

மேற்கோள்கள் 

1980 பிறப்புகள்
வாழும் நபர்கள்
தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
சென்னை நடிகர்கள்
தமிழ் மேடைச் சிரிப்புரையாளர்கள்
சென்னை திரைப்படத் தயாரிப்பாளர்கள்
கரின் ஸ்வார்ட்

கரின் ஸ்வார்ட் (Karin Swart, பிறப்பு: நவம்பர் 7 1980),  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் மூன்று  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997/98 பருவ ஆண்டுகளில், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப்  போட்டிகளில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1980 பிறப்புகள்
வாழும் நபர்கள்
ரிஸ்டா ஸ்டூப்

ரிஸ்டா ஸ்டூப் (Rista Stoop, பிறப்பு: அக்டோபர் 7 1970),  தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். தென்னாப்பிரிக்கா பெண்கள் தேசிய அணி உறுப்பினராக 1997ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1970 பிறப்புகள்
வாழும் நபர்கள்
ஏஞ்செலீக் டாய்

ஏஞ்செலீக் டாய்‎ (Angelique Taai , பிறப்பு: மார்ச்சு 31 1987),   தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 13   ஒருநாள் பன்னாட்டுத் துடுப்பாட்டப் போட்டிகளி லும்,   ஏழு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2004/05-2010/11 பருவ ஆண்டுகளில், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1987 பிறப்புகள்
வாழும் நபர்கள்
டெப்பி ஹுக்ஹிஸ்

டெப்பி ஹுக்ஹிஸ் (Debby Hughes, பிறப்பு: ஆகத்து 23 1977), முன்னாள்  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் இரண்டு  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997 ல், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1977 பிறப்புகள்
வாழும் நபர்கள்
அல்தா கொட்சி

அல்தா கொட்சி (Alta Kotze, பிறப்பு: திசம்பர் 4 1971), முன்னாள் தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997-1998/99 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1971 பிறப்புகள்
வாழும் நபர்கள்
டெபீ கார்

டெபீ கார் (Debbie Carr, பிறப்பு: ஆகத்து 23 1977), முன்னாள்  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் இரண்டு  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1998/99 ல், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1977 பிறப்புகள்
வாழும் நபர்கள்
மசபாடா கிளாஸ்

மசபாடா கிளாஸ் (Masabata Klaas, பிறப்பு: பிப்ரவரி 3 1991),   தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒரு  ஒருநாள் பன்னாட்டுத் துடுப்பாட்டப் போட்டியிலும்,   ஆறு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2010/11 பருவ ஆண்டுகளில், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1991 பிறப்புகள்
வாழும் நபர்கள்
ஆலி கைலார்ஸ்

ஆலி கைலார்ஸ் (Ally Kuylaars, பிறப்பு: மே 17 1971),  தென்னாப்பிரிக்கா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 23  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997-2000/01 பருவ ஆண்டுகளில், தென்னாப்பிரிக்கா  பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப்  போட்டிகளில்  பங்குகொண்டார்.

மேற்கோள்கள்

தென்னாப்பிரிக்க பெண்கள் தேர்வுத் துடுப்பாட்ட அணி
1971 பிறப்புகள்
வாழும் நபர்கள்
அல்மாஸ் அக்ரம்

அல்மாஸ் அக்ரம் (Almas Akram, பிறப்பு: ஏப்ரல் 15 1988),  பாக்கித்தான்  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 12  பெண்கள் ஒருநாள் பன்னாட்டுத் துடுப்பாட்டப் போட்டிகளிலும்,   4 பெண்கள் இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2008 - 2009/10 பருவ ஆண்டுகளில் பாக்கித்தான்  பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

மேற்கோள்கள்

பாக்கித்தான் பெண்கள் துடுப்பாட்ட அணி
1988 பிறப்புகள்
வாழும் நபர்கள்
அஸ்மாவியா இக்பால்

அஸ்மாவியா இக்பால் (Asmavia Iqbal, பிறப்பு: சனவரி 1 1988),  பாக்கித்தான்  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29  பெண்கள் ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2005 - 2009/10 பருவ ஆண்டுகளில், பாக்கித்தான்  பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்

மேற்கோள்கள்

பாக்கித்தான் பெண்கள் துடுப்பாட்ட அணி
1988 பிறப்புகள்
வாழும் நபர்கள்
உறூஜ் மும்தாஸ்

உறூஜ் மும்தாஸ் (Urooj Mumtaz, பிறப்பு: அக்டோபர் 1 1985),  பாக்கித்தான்  பெண்கள் தேசிய அணியின்  அங்கத்தினர்.   இவர் ஒரு பெண்கள் தேர்வுத் துடுப்பாட்டப் போட்டியிலும்,  38 பெண்கள் ஒருநாள் பன்னாட்டுத் துடுப்பாட்டப்  போட்டிகளிலும்,  9 பெண்கள் இருபது20  துடுப்பாட்டப்  போட்டிகளிலும் கலந்து கொண்டுள்ளார். 2004/05 பருவ ஆண்டுகளில் பாக்கித்தான்  பெண்கள் தேசிய அணி உறுப்பினராக பெண்கள் தேர்வுத் துடுப்பாட்டப் போட்டியிலும்,   2004-2009/10 பருவ ஆண்டுகளில், பெண்கள் ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

மேற்கோள்கள்

பாக்கித்தான் பெண்கள் துடுப்பாட்ட அணி
1985 பிறப்புகள்
வாழும் நபர்கள்